Javno preduzeće za komunalne i

zanatske usluge „RAD“ d.o.o, Lukavac

Partizanski put bb, 75300 Lukavac

Broj: 02-10-2811/21

Lukavac, 06.09.2021. godine

Na osnovu člana 20a. Zakona o radu FBiH („Službene novine FBiH“, broj: 26/16 i 89/18), 53. Statuta J.P. „RAD“ d.o.o. Lukavac, člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20 i 5/21), člana 4. Pravilnika o radu J.P. „RAD“ d.o.o. Lukavac te Odluke o potrebi prijema radnika broj: 02-10-2810/21 od 06.09.2021. godine, direktor J.P. „RAD“ d.o.o. Lukavac raspisuje

JAVNI OGLAS

za prijem radnika u radni odnos na neodređeno vrijeme

I

J.P. „RAD“ d.o.o. Lukavac raspisuje Javni oglas za prijem radnika u radni odnos sa punim radnim vremenom na neodređeno vrijeme (u daljem tekstu: Javni oglas) na sljedeća radna mjesta:

1. Ekolog i tehnolog za pitku vodu u Službi direktora – 1 (jedan) izvršilac
2. Stručni saradnik za praćenje naplate potraživanja u okviru Službe za finansijsko-ekonomske i planske poslove – 1 (jedan) izvršilac.

II

Pored općih uslova predviđenih Zakonom o radu Federacije BiH, kandidati moraju ispunjavati i posebne uslove:

Za poziciju 1. Javnog oglasa:

1. VSS/VII stepen stručne spreme, visoko obrazovanje najmanje prvog ciklusa Bolonjskog

sistema studiranja koji se vrednuje sa 240 ECTS bodova, tehničkog smjera (dokaz: univerzitetska diploma o sticanju VSS, VII stepen stručne spreme odnosno visokog obrazovanja ciklusa studija koje se vrednuje sa 240 ECTS bodova, tehničkog smjera),

1. Najmanje 1 (jedna) godina radnog iskustva na poslovima iz svoje struke nakon sticanja visoke stručne spreme (dokaz: potvrda ili uvjerenje poslodavca o radnom iskustvu u struci nakon završene visoke stručne spreme),
2. Poznavanje rada na računaru (uvjerenje škola ili drugih institucija koji se bave obučavanjem znanja rada na računaru, uvjerenje fakulteta o provjeri znanja rada na računaru, položenom ispitu informatike, ili drugu ispravu fakulteta - ovjerenu kopiju indeksa ili dodatka diplomi, koja potvrđuje poznavanje ili znanje rada na računaru, diplomu ili drugu ispravu koja potvrđuje stečeno zvanje ili zanimanje koje je neposredno vezano za rad na računaru).

Opis poslova: prati i provodi program zaštite okoline i njenog unaprijeđenja, priprema i provodi sanacije, osigurava uslove za provođenje mjera zaštite okoline, učestvuje u izradi projektne dokumentacije, praćenju i realizaciji vezano za izgradnju sanitarne deponije, prati i kontrolira sakupljanje dispozicije i tretmana svih vrsta otpada sa područja općine, prati uticaj otpada na okolinu (vodu, zrak, zemljište), predlaže mjere i tehnička rješenja usaglašena sa zakonskim propisima iz te oblasti, vodi brigu o higijeni i ispravnosti pitke vode na njenom izvorištu, primarnoj i sekundarnoj vodovodnoj mreži i rezervoarima, svakodnevno kontaktira sa odgovornim licima po pitanju rezultata ispitivanja kvaliteta pitke vode, samostalno vrši kontrolu pitke vode po pitanju količine rezidualnog hlora na određenim mjestima, vodi evidenciju o rezultatima ispitivanja kvaliteta pitke vode dobijenim od prizvođača pitke vode i ustanove koja kontrolira njenu ispravnost na krajnim tačkama, obavlja i druge poslove po nalogu tehničkog direktora i direktora.

Za poziciju 2. Javnog oglasa:

1. VSS/VII stepen stručne spreme, visoko obrazovanje najmanje prvog ciklusa Bolonjskog sistema studiranja koji se vrednuje sa 240 ECTS bodova, Ekonomski fakultet (dokaz: univerzitetska diploma o sticanju VSS, VII stepen stručne spreme odnosno visokog obrazovanja ciklusa studija koje se vrednuje sa 240 ECTS bodova, Ekonomski fakultet),
2. Najmanje 1 (jedna) godina radnog iskustva na poslovima iz svoje struke nakon sticanja visoke stručne spreme (dokaz: Potvrda ili Uvjerenje poslodavca o radnom iskustvu u struci nakon završene visoke stručne spreme),
3. Poznavanje rada na računaru (uvjerenje škola ili drugih institucija koji se bave obučavanjem znanja rada na računaru, uvjerenje fakulteta o provjeri znanja rada na računaru, položenom ispitu informatike, ili drugu ispravu fakulteta – ovjerenu kopiju indeksa ili dodatka diplomi, koja potvrđuje poznavanje ili znanje rada na računaru, diplomu ili drugu ispravu koja potvrđuje stečeno zvanje ili zanimanje koje je neposredno vezano za rad na računaru).

Opis poslova: obavlja poslove praćenja naplate potraživanja po osnovu izvršenih komunalnih usluga, usko sarađuje sa službom tehničke pripreme, učestvuje u aktivnostima naplate potraživanja, odgovoran je za naplatu potraživanja, prikuplja i obrađuje podatke na osnovu kojih analizira ostvarenje poslovnih zadataka iz svog djelokruga, izrađuje kompletne analize i izvještaje iz svog djelokruga te na osnovu sačinjenih analiza predlaže mjere i načine unapređenja procedura naplate potraživanja, obavlja i druge poslove po nalogu rukovodioca službe.

III

Potrebni dokumenti:

1. uredno popunjen i potpisan prijavni obrazac (preuzet sa web stranice preduzeća [www.jpradlukavac.ba](http://www.jpradlukavac.ba)) ili na protokolu preduzeća na adresi ul. Partizanski put bb, Lukavac
2. kraća biografija, adresa i kontakt telefon,
3. dokaz o stručnoj spremi prema uslovima iz tačke II Javnog oglasa,
4. dokaz o poznavanju rada na računaru prema uslovima iz tačke II Javnog oglasa,
5. dokaz o radnom iskustvu prema uslovima iz tačke II Javnog oglasa,
6. uvjerenje o državljanstvu, ne starije od šest mjeseci, pri čemu se navedeni rok računa od dana izdavanja uvjerenja od strane nadležnog organa do dana predaje prijave na Javni oglas,
7. Izvod iz matične knjige rođenih (neograničeni rok važenja),
8. Obrazac PBA-3 - Obavještenje o mjestu prebivališta-boravišta (CIPS), ne starije od 30 dana pri čemu se navedeni rok računa od dana izdavanja uvjerenja od strane nadležnog organa do dana predaje prijave na Javni oglas,
9. potvrdu/uvjerenje kojim se dokazuje prednost pri zapošljavanju (za kandidate koji imaju prioritet u zapošljavanju po posebnom propisima).

Dokumenti kojim se dokazuje ispunjavanje opštih i posebnih uslova iz tačke II i III Javnog oglasa moraju biti originali ili ovjerene fotokopije.

Komisija za izbor kandidata za prijem u radni odnos zadržava pravo provjere svih podataka iz izjava i drugih dokumenata kandidata.

IV

Izabrani kandidat dužan je prije stupanja na rad priložiti Uvjerenje o zdravstvenoj sposobnosti - Ljekarsko uvjerenje nadležne zdravstvene ustanove kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta.

V

Sa svim kandidatima koji ispunjavaju opšte i posebne uslove Javnog oglasa i koji blagovremeno dostave svu dokumentaciju kako je traženo Javnim oglasom, biće održan pismeni i usmeni ispit, o čemu će kandidati biti pismeno obavješteni.

VI

Ovaj Javni oglas objavit će se u dnevnom listu „Oslobođenje“ i na web stranici J.P. „RAD“ d.o.o. Lukavac [www.jpradlukavac.ba](http://www.jpradlukavac.ba).

Rok za podnošenje prijava na Javni oglas je 8 (osam) dana počev od narednog dana od dana objave u dnevnom listu „Oslobođenje“.

VII

Prilikom izbora kandidata prednost će imati kandidati koji po posebnom zakonu imaju prioritet u zapošljavanju. Prioritet u zapošljavanju kandidati dokazuju odgovarajućim propisanim dokumentirna (potvrda, uvjerenje i sl.) koje prilažu uz prijavu na Javni oglas, pozivajući se na poseban zakon po kojem imaju prednost.

VIII

Za prijavu na Javni oglas potrebno je popunjen PRIJAVNI OBRAZAC sa dokazima o ispunjavanju uslova iz Javnog oglasa dostaviti u zatvorenoj koverti lično ili putem pošte na adresu: J.P. „RAD“ d.o.o. Lukavac, Partizanski put bb, 75300 Lukavac, sa naznakom "Prijava na Javni oglas za prijem u radni odnos na radno mjesto: \_\_\_\_\_\_\_\_\_\_\_\_\_\_\_\_\_“ (obavezno navođenje naziva radnog mjesta za koje se podnosi prijava).

Nepotpune, neblagovremene i neuredne prijave neće se uzeti u razmatranje.

D I R E K T O R

J.P. „RAD“ d.o.o. Lukavac

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muminović Fuad, dipl.maš.ing.

Dostaviti:

1. Dnevni list "Oslobođenje“
2. Služba za pravne poslove
3. Arhiva